Plaasmoorde!!!!! Farm Murders!!!!! - Page 224 - Stormfront
Page 224 of 673 « First < 124 174 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238 274 324 > Last »
03-10-2008, 09:46 AM #2231
1. The Atterbury Road off ramp from the N1 in Menlyn.
2. Lynnwood Road off ramp on the N1.
3. John Vorster Drive off ramp from the N1 in Lyttelton.
4. Jean Avenue off ramp from the R28 in Centurion.
5. Rigel Avenue off ramp from the N1 in Erasmuskloof.
13. The R55 in Erasmia.
14. Burnett Street, Hilda Street and the Atterbury Road off ramp in the Brooklyn area.
1. The William Nicol Drive off ramp from the N1 from the Sandton side.
3. New Road off ramp in Midrand.
4. Riviera Road off ramp near Killarney Mall.
03-11-2008, 01:53 AM #2232
03-11-2008, 01:55 AM #2233
Aangeval in huis, maar hy 'sal nié rassis word'
03-11-2008, 01:59 AM #2234
Vrou kry R7 ná twee skietwonde by werk
R 7,62. Dít is die bedrag wat die vergoedingskommissaris aan mev. Aletta Koen (35) uitbetaal het nadat sy verlede jaar twee keer tydens 'n gewapende rooftog by haar werkplek geskiet is.
Koen onthou nie veel van die aand van 25 Julie nie, behalwe dat haar aanvaller 'n "rooi hemp, swart broek en mooi skoene" aangehad het.
En dat haar lewe sedert dié skietery by Dealz Family Store in Claremont, in die weste van Pretoria, dreig om uitmekaar te val.
Vier mense is tydens die skietery gewond en nog twee is dood. Koen het sedertdien ses operasies aan haar hand ondergaan sodat dit opgebou kan word en is vir 'n jaar as ongeskik vir werk verklaar.
"Ek het vyf keer in Afrikaans vir hom (een van die rowers) gesê ek kan nie die till oopmaak nie. Ek het 'n blank geslaan.
"Party aande droom ek ek skiet húlle dood, maar ek kan hulle nooit sien nie."
Koen se werkgewer het die eerste drie maande ná die skietery haar salaris van sowat R1 800 betaal. Daarna is sy na die vergoedingskommissaris.
"Toe ek weer verlede week weer daar kom, het 'n dametjie vir my gesê daar is R7 vir my inbetaal. Op die rekenaar het dit ook gewys hulle het die R7 inbetaal," het Koen gister by haar huis in Claremont gesê.
Mnr. Vernon Mchunu, verbonde aan die vergoedingsfonds, het gesê daar was 'n vertraging in die skandeer- en indekseringsproses in die fonds se elektroniese stelsel.
Die R7,62 wat in Koen se rekening geland het, is die gedeeltelike betaling van geld wat nog aan haar verskuldig is.
Volgens hom word vergoeding bereken op grond van 'n werker se verdienste tydens die ongeluk. Hy het gesê dié presiese bedrag was nie op Koen se vorms aangedui nie.
Hy het ook gesê die fonds het verantwoordelikheid aanvaar vir die betaling van vergoeding en mediese uitgawes.
Koen moes sedert haar aansoek maandeliks 'n vorderingsverslag by 'n dokter kry.
Dié verslag moet deur die polisie gesertifiseer word en daarna moet dit na die vergoedingskommissaris se kantoor in die Pretoriase middestad geneem word.
"Dit kos ons elke keer R50, vir my en my man. Jy's 05:50 uit die huis uit om die bus te vang en dan daag die busse ook nie op nie. As jy weer by die huis kom, is daar blase op jou voete van al die stap.
"Jy voel magteloos. Jy kom net nie reg nie. Hulle doen nie hul werk nie en ek kom nêrens."
Koen en haar man, Dawie (42), 'n meterleser, se elektrisiteit is intussen afgesny.
Volgens Koen word haar aansoek elke keer vertraag as sy die trek na die vergoedingskommissaris se kantoor aanpak omdat die een of ander papier weg is.
"Soms het jy emosionele dae. Ek het 'n man wat mooi na my kyk. Hy tel my op as ek wil gaan lê."
03-11-2008, 02:02 AM #2235
Molestering by eetplek: 'Nooit weer nie,' sê pa
Só sê die pa van die driejarige meisietjie wat voorverlede Sondag na bewering deur 'n verstandelik-gestremde man in 'n Johannesburgse restaurant se speelplek gemolesteer is.
Die man (20) het haar na bewering in een van die plastiektonnels in die speelplek van die Panarotti's-restaurant in die Cresta-winkelsentrum onsedelik aangerand.
Volgens die bestuur van die restaurant was die man 'n gereelde besoeker.
Die pa het gister gesê hy gaan "alles in sy vermoë" doen om te verhoed dat iets soortgelyks in die toekoms gebeur.
"Wat met my dogtertjie gebeur het, is verskriklik traumaties. Maar ons moet bo die situasie uitstyg en 'n manier vind om te sorg dat geen kind ooit weer op so 'n manier seerkry nie," het hy gesê.
Die pa, sy vrou en drie kinders het die Sondagmiddag saam met vriende by die restaurant gaan eet.
"Ons het 'n tafel naby die speelplek gekies sodat ons die kinders kon dophou," het hy gesê. Volgens die pa was daar 'n kinderoppasser aan diens wat die kinders opgepas het.
"Toe ons later by die huis kom, het my dogtertjie uit die bloute gesê: 'Pappa, 'n man het aan my privaatdele geraak.' "
Sy dogter het daarna haar rompie opgelig en gedemonstreer wat die man gedoen het. Hul seun het hulle later vertel hy het ook die man in die speelplek opgemerk. "Volgens hom het die man vir hom gesê hy mag vir niemand vertel dat hy daarbinne is nie."
Volgens die pa gaan hy voorlopig volgende week met mnr. Pierre van Tonder, besturende direkteur by Spur Corporation, vergader om 'n oplossing te kry.
"Indien die organisasie bereid is om sterk genoeg op te tree om te verhoed dat so iets in die toekoms met ander kinders gebeur, sal ek tevrede wees. As dit beteken ons moet hof toe gaan, is dit reg. As dié verandering op 'n ander manier gebeur, is dit ook reg."
Mnr. Allen Ambor, woordvoerder van Spur Corporation, het gesê hulle is baie ontsteld oor die situasie.
03-11-2008, 02:06 AM #2236
Man wat doodskop: Hersien, hoor paroolraad
'n Man wat in 1999 tot 20 jaar tronkstraf gevonnis is nadat hy sy tenger en siek vrou só aangerand het dat sy aan haar beserings beswyk het, het hom oor sy reg op parool tot die hof gewend.
Piet Lombaard, wat aan sy vrou, Henda, gesê het: "Ek sal jou skop totdat jy opstaan", is in Augustus 1999 in die rondgaande hof in Delmas weens moord tronk toe gestuur.
Hy het nou in die Pretoriase hooggeregshof 'n bevel teen die voorsitter van die gevallebestuurskomitee (CMC) van die Pretoria-Sentraal-gevangenis en dié tronk se paroolraadvoorsitter gekry.
Regter Brian Southwood het gelas dat die paroolraad vergader en Lombaard se vrylating op parool teen 7 April oorweeg, soos wetgewing vereis.
Southwood het ook die CMC-voorsitter gelas om dadelik 'n verslag oor Lombaard voor te berei en dit aan hom voor te lê vir sy skriftelike voorlegging sodat albei beskikbaar kan wees vir die paroolraadsitting.
Lombaard het sy hofaansoek oor sy parool in Augustus 2007 gebring – ook teen die minister van korrektiewe dienste.
Hy het in hofstukke gesê hy is op 13 Augustus 1999 skuldig bevind aan moord en aanranding met die opset om ernstig te beseer. Hy het toe 20 jaar tronkstraf gekry.
In Mei 2005 het hy algemene presidensiële amnestie van ses maande gekry. Dit het gelei tot 'n effektiewe vonnis van 19 en 'n half jaar tronkstraf. "Ek het agt jaar van my vonnis voltooi," het hy in hofstukke gesê.
"Ek is gesê dat ek kwalifiseer om vir moontlike vrylating op parool oorweeg te word ná voltooiing van een derde van my effektiewe vonnis (6 ½ jaar)."
Volgens Lombaard het hy 'n "skoon rekord" in die tronk. Hy het ook vyf rehabilitasiekursusse voltooi, een hiervan in woedebeheer.
Hy het gesê hy is sedert 3 Julie 2002 verloof.
"Ek beplan om ná my vrylating met haar (die verloofde) te trou."
Lombaard het sy hofaansoek gebring omdat hy meen die respondente skend sy fundamentele reg op vryheid.
Hy het op 6 Oktober 2006 'n "verhoor" van die paroolraad bygewoon. "Hulle het geweier om my te oorweeg vir vrylating op parool."
Regter F. van Oosten het in 1999 tydens vonnisoplegging gesê Lombaard se drankmisbruik en geweld teen sy huisgesin het 'n "spoor van verwoesting" gelaat.
Van Oosten het bevind Lombaard moes voorsien het dat hy sy vrou sou doodmaak toe hy haar geskop het totdat sy op die grond geval het.
Hy het aangehou skop.
03-11-2008, 02:11 AM #2237
'n Plaaswerker wat beskuldig word dat hy sy werkgewer en dié se kleinseun vermoor het, het gister in die landdroshof in Bronkhorstspruit verskyn.
Hy word daarvan verdink dat hy mnr. Hendrick Janse van Rensburg (82), 'n melkboer, en sy kleinseun, Dean Charles Woodraffe (17), verlede Donderdag vermoor het.
Hul lyke is Vrydag meters weg van die plaashuis gevind waar dit bedek was met grasse, bosse en blare.
Hy het Janse van Rensburg en Woodraffe glo in hul huis op die plaas Zusterstroom, buite Bronkhorstspruit, oorval, vermoor en beroof.
Verskeie gesteelde goedere is ook in Masutu se besit gevind.
Die saak is tot volgende week uitgestel wanneer Masutu vermoedelik om borgtog sal aansoek doen.
03-11-2008, 02:22 AM #2238
Nederlandse vrou in hotel verkrag
STELLENBOSCH. – In 'n beproewing wat nagenoeg twee uur geduur het, is 'n Nederlandse toeris (60) in 'n vooraanstaande hotel op Somerset-Wes beroof en twee keer verkrag.
Sy en die res van haar toergroep het hier tuisgegaan.
Na bewering het die verkragter sy slagoffer in die middernagtelike ure in haar badkamer ingewag.
Die vrou het omstreeks 01:00 na haar kamer in die Lord Charleshotel teruggekeer nadat sy en ander lede van haar toergroep drankies in die hotelkroeg geniet het.
Daar word vermoed dat die verkragter deur middel van 'n skuifdeur aan die agterkant toegang tot haar kamer op die grondverdieping gekry het, het supt. Mary-Ann Williams, waarnemende stasiekommissaris van die Somerset-Wespolisie, gesê.
Toe sy die badkamer binnegaan, het die man haar skielik oorval en na haar bed gedwing.
Hy het geld van haar geëis, en sy het R3 600 wat in haar beursie was, aan hom oorhandig.
Die vrou se hande is met die belt van 'n handdoekstof-kamerjas agter haar rug vasgemaak, terwyl een van haar eie tops om haar mond gebind is sodat sy nie kon skree nie.
Die man het haar twee keer op die bed van die hotelkamer verkrag, waarna hy aan die slaap geraak het. Hy het eers omstreeks 03:00 vermoedelik die perseel te voet verlaat nadat hy haar hande ook met 'n telefoonkoord vasgebind het.
Die Burger het betroubaar verneem dat die man haar in 'n stadium ingelig het dat hy eintlik nie daar was om haar te verkrag nie, maar om haar te beroof.
Daar is ook verneem dat die slagoffer toestemming verleen het dat die res van haar toergroep oor haar nagmerrie-ondervinding ingelig word.
Die groep gaan tans in die Waterfront tuis en die slagoffer keer Donderdag na haar tuisland terug.
Daar word vermoed dat die verkragter nie 'n werknemer van die Lord Charles-hotel is nie, maar iemand wat van die straat af toegang tot die hotel gekry het.
Mnr. Erik Jansen, besturende direkteur van die Lord Charles-hotel, het by navraag gesê hulle lewer nie kommentaar oor hul gaste nie. 'n Vraag oor die sekerheidsmaatreëls by die hotel is ook met "geen kommentaar" begroet.
Die slagoffer skat haar verkragter, wat Engels gepraat het en bruin van gelaat is, in sy dertigs.
Die polisie het nog niemand in hegtenis geneem nie.
Enigiemand met inligting word versoek om die ondersoekbeampte, speurinsp. A.P. Arries, by 0 021 918 3571, 082 334 8362 of 078 653 8163 te bel.
03-11-2008, 02:32 AM #2239
Nuwe vrae oor Knysnamoorde
KNYSNA. – Die moontlikheid bestaan dat twee jong vroue van hier dalk nie deur dieselfde persoon vermoor is nie.
Mnr. Heinrich van Rooyen (25) staan tereg in verband met die moord op mee. Jessica Wheeler (19) en Victoria Stadler (20) in Knysna in 2005.
Dr. Gerrard Labuschagne, 'n forensiese sielkundige van Pretoria, is gister deur mnr. Terry Price vir die verdediging in die rondgaande hooggeregshof hier onder kruisverhoor geneem. Price het dit gestel dat ooreenkomste tussen Stadler se moord en dié van 'n derde persoon, mnr. Peter McHelm (36), in dieselfde tydperk, beduidend groter is as die ooreenkomste tussen die moorde op die twee vroue.
Die ooreenkomste tussen die moord op die twee vroue sluit volgens Labuschagne die volgende in: Albei was wit, vroulik, jonk, halfnaak, albei is met die hande vermoor (Wheeler is versmoor en Stadler is verwurg), albei is (volgens Labuschagne) uit 'n nagklub (Stones en Zanzibar) gelok en albei is op 'n Donderdag vermoor.
Labuschagne meen die twee halfnaakte liggame dui daarop dat dit seksuele reeksmoorde was.
Price het dit egter gestel dat reeksmoordenaars mense is met spesifieke persoonlikhede en agtergrond wat "drie of meer moorde gepleeg het".
Verder het Price daarop gewys dat geen ander eienskappe van 'n seksuele reeksmoord, soos genitale verminking en verkragting, by die vroue voorgekom het nie.
Die ooreenkomste tussen die moord op Stadler en McHelm is volgens Price baie treffender.
. Stadler en McHelm is albei vir die laaste keer lewend by die Hornlee- hotel by die Engen-vulstasie by die ingang na Hornlee gesien.
. Wheeler se liggaam het oop en bloot by die St. George- Anglikaanse kerk gelê, terwyl Stadler en McHelm se liggame onder takke versteek was.
. Stadler se liggaam is in die Noetzie-bosse naby Hornlee gevind, en McHelm se liggaam sowat 267 m daarvandaan in Hornlee.
. Wheeler het op haar rug gelê, terwyl Stadler en McHelm op hul mae gelê het.
. Wheeler is oënskynlik gesodomiseer. Daar kon nie vasgestel word of die ander twee slagoffers gesodomiseer is nie, omdat albei liggame te erg ontbind was.
. Wheeler het versmoor weens 'n groot hoeveelheid grond in haar mond, neus en keel. Stadler is verwurg, terwyl McHelm vasgebind is en sy mond toegestop is.
. Wheeler is nie beroof nie, terwyl Stadler en McHelm se selfone gesteel is.
. Stadler en McHelm het albei motors gehad waarmee McHelm se vermeende moordenaars, mnre. Aubrey Komoetie en Byron Moses, verbind kon word. Laasgenoemde twee is verhoorafwagtend in verband met McHelm se moord.
Van Rooyen, wat ontspanne voorgekom het, was geklee in 'n netjiese strepiespak en liggroen hemp.
"Dis 'n nuwe outfit," het sy broer Franklin gesê.
'n Vriendin van die familie het gesê dit gaan goed met me. Nadia Nel, die ma van Van Rooyen se twee kinders, Dylan (5) en Sherwin (3). Die drie kuier glo gereeld by Van Rooyen.
Stadler se ma, me. Hannatjie Stadler, van Louis Trichardt, vergesel deur 'n bejaarde egpaar, en Wheeler se ouers, mnr. Kevin en mev. Dusty Wheeler, asook hul seun Devin, was by die hof.
03-13-2008, 09:08 AM #2240
Wernich-moorde: Verdagte vrygelaat
Mokopane (Potgietersrus). – Die man wat verdink word van die moorde op 'n bejaarde egpaar hier is gister op waarskuwing vrygelaat.
Mnr. Frederick Johannes Coetzer (33) het gister vlugtig hier in die landdroshof verskyn.
Hy is in hegtenis geneem ná die gru-moorde op mnr. Ludwig Wernich (76) en sy vrou, Rita (69).
Insp. Lindie Johannsen, ondersoekbeampte, het gister gedurende Coetzer se aansoek om borgtog getuig dat sy tans geen bewyse het wat hom met die Wernich-moorde verbind nie.
Die bejaarde paar is verlede maand in hul woonstel, wat deel is van die Piet Potgieter Monument-ouetehuis, oorval en vermoor. Die nadoodse ondersoek het bevind dat albei versmoor het. Die vermeende moordenaar het met juwele, bankkaarte en mnr. Wernich se groen Volkswagen Jetta gevlug.
Verskeie inwoners van die ouetehuis het gesê 'n jong Afrikaanssprekende man het kort voor die moorde geld by die inwoners vir liefdadigheid ingesamel.
Johannsen het nog nie die vingerafdrukverslag van die moordtoneel gekry nie.
Die bankkaarte van die Wernichs wat tydens hul moord gesteel is, asook juwele, is nog soek. Die motor is ook nog nie opgespoor nie.
Johannsen het voorts getuig dat Coetzer alibi's het vir waar hy op die dag van die Wernich-moorde was. Hy was glo in Bela-Bela saam met sewe ander mense wat geld ingesamel het vir die Maranata-tehuis vir hulpbehoewendes. Die alibi's is deur Coetzer nagegaan. Coetzer het verlede maand geld vir die Marana-ta-tehuis ingesamel.
In Coetzer se getuienis gister het hy skuld ontken op die aanklagte van moord.
Hy het voorts getuig dat hy geen vorige veroordelings of hangende sake het nie. Hy het aan landdros André van der Kooi gesê hy het slegs R100 om borgtog te betaal. Hy het verder glo nie enige geld nie.
Die hof het verder gehoor hy het nie 'n rybewys nie en kan ook nie bestuur nie. Hy het vroeg in Maart by 'n lodge in die Malelane-gebied as nutsman begin werk. Hy woon ook by die lodge.
Coetzer is sowat 'n week gelede by die lodge in hegtenis geneem. Hy was 'n week in aanhouding in die polisieselle in Mokopane.
Mnr. Joseph Tshabalala, staatsaanklaer, het in oorleg met Johannsen en Van der Kooi besluit om Coetzer op waarskuwing vry te laat.
Johannsen het gesê Coetzer het nie 'n paspoort nie en sy weet waar om hom op te spoor.
Hy moet op 26 Maart weer in die hof verskyn. Die senior staatsaanklaer van dié hof sal dan 'n beslissing maak oor Coetzer se vervolging. Mashamaite was gister nie beskikbaar vir die hofverrigtinge nie.
Past. Lukas van den Berg van die Maranata-tehuis het vroeër aan Beeld gesê Coetzer is onskuldig en was nie tydens die moorde in Mokopane nie.